62024TO0213(01)_INF
Vispārējās tiesas (pirmā palāta) 2025. gada 22. maija rīkojums –
Cortex/Komisija
(lieta T‑213/24)
Atcelšanas prasība – Kopējā ārpolitika un drošības politika – Ierobežojošie pasākumi saistībā ar Krievijas darbībām, kas destabilizē situāciju Ukrainā – Aizliegums jebkuram Krievijā nereģistrētam gaisa kuģim, kas pieder Krievijas fiziskai vai juridiskai personai, vienībai vai struktūrai, ir tās fraktēts vai citādi kontrolēts, nolaisties Savienības teritorijā, pacelties no tās vai pārlidot to – Regulas (ES) Nr. 833/2014 3.d pants un 12. pants – Nepārsūdzams akts – Nepieņemamība
1.
Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Iekļaušana – Vērtējuma kritēriji, kas ļauj konstatēt šādu seku esamību vai neesamību
(LESD 263. pants)
(skat. 33. un 34. punktu)
2.
Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Ierobežojoši pasākumi saistībā ar situāciju Ukrainā – Komisijas paziņojums par aizliegumu trešā valstī reģistrētai aviosabiedrībai nolaisties Eiropas Savienības teritorijā, pacelties no tās vai pārlidot to – Šī akta vērtējums, ņemot vērā tā saturu, pieņemšanas kontekstu un Komisijas nodomu un pilnvaras – Akts, kura mērķis nav radīt saistošas tiesiskās sekas – Nepieņemamība
(LESD 263. pants; Padomes Regulas Nr. 833/2014 3.d un 3.e pants un 8. panta 1. punkts, Padomes Regulas Nr. 2022/334 un Nr. 2022/428)
(skat. 35., 38.–44., 46.–50. un 56.–57. punktu)
3.
Prasība atcelt tiesību aktu – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Savienības iestādes pieklājības vēstule, kas nosūtīta, atbildot uz tās adresāta pieprasījumu – Izslēgšana
(LESD 263. pants)
(skat. 45. punktu)
4.
Dalībvalstis – Pienākumi – Tiesību aizsardzības līdzekļu, kas vajadzīgi, lai nodrošinātu efektīvu tiesību aizsardzību tiesā, paredzēšana – Ierobežojoši pasākumi saistībā ar situāciju Ukrainā – Aizliegums dažām aviokompānijām vai gaisa kuģu kategorijām pārlidot Savienības gaisa telpu – Dalībvalstu pienākums īstenot šo aizliegumu
(LES 19. panta 1. punkta otrā daļa; Padomes Regulas Nr. 833/2014 3.d pants, Padomes Regulas Nr. 2022/334 un Nr. 2022/428)
(skat. 51. punktu)
5.
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Aizliegums dažām aviokompānijām vai gaisa kuģu kategorijām pārlidot Savienības gaisa telpu – Mēģinājumi apiet pieņemtos ierobežojošos pasākumus – Komisijas un dalībvalstu savstarpējas informēšanas pienākums
(Padomes Regulas Nr. 833/2014 6. panta 1. panta d) apakšpunkts un Padomes Regulas Nr. 2022/334 un Nr. 2022/428)
(skat. 53. un 54. punktu)
Rezolutīvā daļa
1)
Prasību noraidīt kā nepieņemamu.
2)
Par Vācijas Federatīvās Republikas un Polijas Republikas pieteikumiem par iestāšanos lietā vairs nav jālemj.
3)
Cortex Havacilik ve Turizm Ticaret AŞ sedz savus, kā arī atlīdzina Eiropas Komisijas tiesāšanās izdevumus, ieskaitot tiesāšanās izdevumus saistībā ar pagaidu noregulējuma procedūru.
4)
Vācijas Federatīvā Republika un Polijas Republika tiesāšanās izdevumus, kas saistīti ar to pieteikumiem par iestāšanos lietā, katra sedz pati.